Diskussion:Energinet

message: Forslag til opdatering af Energinets wikipedia-side (forslaget kommer fra Energinet selv, og oplysningerne kommer fra www.energinet.dk som også anvist i kilderne).
Energinet er en selvstændig offentlig virksomhed under Energi-, Forsynings- og Klimaministeriet. Virksomheden er en TSO – Transmission System Operator. Energinet ejer og udvikler el- og gasnet i Danmark for at indpasse mere vedvarende energi, opretholde forsyningssikkerheden og sikre lige markedsadgang til nettene.
Energinets opgaver hviler på Lov om Energinet.dk fra 2004.

message: Virksomheden blev etableret i 2005 som en fusion mellem Eltra, Elkraft System, Elkraft Transmissi-on og Gastra. Da virksomheden i 2017 gik igennem en organisationsændring, skiftede virksomheden juridisk navn til Energinet, efter at have heddet Energinet.dk siden etableringen i 2005.
Energinet ejes af Energi-, forsynings- og klimaministeren og beskæftiger næsten 1200 medarbejdere fordelt på ni lokationer i hele Danmark (2017).
thread_title:  Baggrund 

message: Forbrugerne finansierer Energinets aktiviteter over el- og gasregningen. Dette skal godkendes af Energitilsynet. Energinet optjener ikke overskud. Energinets økonomi skal hvile i sig selv og kan der-for ikke måles med økonomisk overskud på årsregnskabet.
thread_title:  Finansiering 

message: Energinets vision er balance i bæredygtig energiforsyning. Energinets strategi 2018-2020 hedder Energi Over Grænser, og den fremlægger fire strategiske målsætninger, som virksomheden mener svarer på vigtige tendenser i energisektoren. De fire målsætninger er nye rammer for forsyningssikkerhed , Danmark som energihub , samfundsansvar gennem effektiv drift og digitalisering .
thread_title:  Strategi 

message: Hovedkontoret ligger i Erritsø ved Fredericia, hvor stabsfunktioner, mange el-afdelinger og supportafdelinger befinder sig. Samtidig er det her, Energinets kontrolcenter for el ligger. Herudover har energinet ni andre bemandede lokationer:
* Ballerup. Her er store dele af Energinets gasmarked- og drift placeret.
* Egtved. Kontrolcentret for gas samt vedligehold af transmissionsnettet for gas.
* Tjele. Har ansvaret for Energinets drift og vedligehold af el-nettet i Nord- og Midtjylland.
* Vester Hassing. Har ligeledes ansvaret for drift og vedligehold af det nord- og midtjyske el-net.
* Stenlille Naturgaslager er Energinets gaslager på Sjælland.
* Lille Torup naturgaslager er Energinets gaslager i Nordjylland.
* Esbjerg. Her sidder afdelingerne for Afregning og Support af vedvarende energi.
* Søborg. Her er Energinets datterselskab, Dansk Gas Distribution A/S placeret.
* Skærbæk. Her er også en afdeling af datterselskabet Dansk Gas Distribution A/S.
thread_title:  Lokationer 

message: Den administrerende direktør i Energinet hedder Thomas Egebo.
Bestyrelsesformanden hedder Lars Barfoed.
thread_title:  Personer 

message: Energinet har en lang række projekter i forbindelse med virksomhedens opgave med at drive og udvikle gas- og el-nettene. Det drejer sig både om mindre kabelprojekter, reinvesteringer af luftledninger og store internationale kabler eller gasrør.
thread_title:  Projekter 

message: * https://www.energinet.dk/
* https://www.retsinformation.dk/forms/r0710.aspx?id=139077
* https://energinet.dk/Anlaeg-og-projekter/Projektliste
* https://energinet.dk/Om-os/Organisation/Bestyrelse
* https://energinet.dk/Om-os/Organisation/Direktion 
* https://energinet.dk/Om-os
thread_title:  Kilder: